c6ce73700e1e1c3f965e2cec03fdf484
Hvad er Adaptive Active Noise Cancellation (adaptiv aktiv støjreduktion), og hvordan fungerer den?
==================================================================================================


bang-olufsen.com
2021.25

![bo_headphones_portal.jpg](https://support.bang-olufsen.com/hc/article_attachments/360018623018/bo_headphones_portal.jpg)


Bang & Olufsen tilbyder støjreduktion, der fokuserer på lydens æstetik, så du kan høre alle detaljer i støjende omgivelser uden at gå på kompromis med lydkvaliteten. Vores avancerede støjreduktionsteknologi er finjusteret af Bang & Olufsens akustikingeniører i tæt samarbejde med vores partnere for at gengive det originale lydmateriale så autentisk som muligt og effektivt lukke støjen fra omgivelserne ude, så der ikke føjes uønskede effekter til musikken.


Beoplay Portal er udstyret med en ny generation af digital ANC-teknologi (Active Noise Cancellation – adaptiv aktiv støjreduktion). Støjreduktionen behandles via et hybrid ANC-system, der er en kombination af feed-forward-ANC og feed-back-ANC. Den udvendige mikrofon anvender feed-forward-teknologi, som måler støjen fra omgivelserne og undertrykker de øverste frekvenser – f.eks. størstedelen af den menneskelige stemme. De indvendige mikrofoner anvender feedback-teknologi. Den registrerer musikken fra højttaleren samt lave frekvenser og mellemtonefrekvenser fra omgivelserne. Derefter adskiller den de to dele og genererer et antistøjsignal, der blokerer for støj fra f.eks. fly, tog og busser. Når den adaptive funktion er aktiveret i Bang & Olufsen appen, analyserer hovedtelefonen lydene fra omgivelserne og vælger automatisk den bedst egnede støjreduktionsalgoritme. Hvis baggrundsstøjen ændres, tilpasses ANC automatisk.


Hukommelsesskummet og ørepudernes bløde læder hjælper med at holde uønsket støj ude og blokerer højfrekvente lyde gennem passiv støjreduktion. De eksklusive materialer har desuden en lydisolerende funktion, så ingen i nærheden bliver forstyrret af lyd, der trænger ud. Det er den såkaldte passive støjreduktion. Med alt dette giver Beoplay Portal dig mulighed for at fordybe dig fuldstændigt i lytteoplevelsen. På den måde kan du også spille eller høre musik uden at skrue alt for højt op for lyden.


